Jagskou: Pa in hof wat seun per ongeluk skietDag 1 van HuntEx2014 by Gallagher Estate Foto: HuntEx, Facebook Sean Kotzin wat sy seun per ongeluk by ŉ jagskou in Midrand geskiet het, sal na verwagting Woensdag in die Alexandra-landdroshof verskyn. Kotzin is aangekla van die nalatige gebruik van ŉ vuurwapen. Hy is op 30 April in hegtenis geneem en is vrygelaat op borgtog van R2 000 tydens sy eerste verskyning in die hof. Die saak is uitgestel vir verdere ondersoek. Sy sewejarige seun is kritiek beseer toe sy pa se vuurwapen per ongeluk in ŉ toiletafskorting by HuntEx2014 by Gallagher Estate in Midrand afgegaan het. Hy is in die bors getref. -SAPA Lees ook: Vuurwapenskou: Pa aangekla wat seun per ongeluk skiet Pa skiet seun per ongeluk by vuurwapenskou